Simula la vista de l'ocular
Simula la vista de l'ocular
Vista d'exemple
Al costat esquerre hi ha el mapa celeste pres des del . Al costat dret hi ha la imatge POSS (DSS) de la mateixa regió. L'orientació en l'exemple anterior s'ha ajustat perquè coincideixi amb la vista a través d'un telescopi Dobson en l'emplaçament i hora de la simulació al .
Aquesta eina simula com es veurà un objecte a través del vostre ocular. A més de reproduir el camp de l'ocular, el també poden obtenir i superposar les imatges DSS. A més, si feu servir un telescopi Dobson, podreu fer girar el camp de visió perquè coincideixi amb la vista de l'ocular.
Per a utilitzar aquesta característica, en primer lloc, definiu els camps de visió dels vostres oculars utilitzant l'editor de símbols CDV.
Hi ha dues maneres d'invocar aquesta característica:
Al mapa celeste, feu clic dret sobre l'objecte desitjat i després feu clic a Simula la vista de l'ocular al menú emergent.
Al planificador de l'observació, feu clic dret sobre un objecte i després feu clic a Simula la vista de l'ocular al menú emergent.
Quan s'invoqui l'eina per primera vegada, un diàleg us demanarà seleccionar el CDV desitjat per a renderitzar la vista. Per a comparar la renderització de la vista contra una imatge real del cel, feu clic al botó Obtén la imatge DSS per a baixar una imatge DSS. Podeu ajustar manualment la vista perquè coincideixi amb el vostre ocular utilitzant el control lliscant de rotació, les caselles de selecció Inverteix la vista i Capgira la vista. De manera alternativa, podeu utilitzar una quantitat calculada de rotació utilitzant un dels elements a la llista desplegable Predefinit: que s'adapten a diferents sistemes òptics.
Vista de l'ocular Arp84
Veure amb superposició
La vista de l'ocular Arp84, amb les marques actives que indiquen com haurà d'estar orientat el gràfic perquè coincideixi amb la vista a través d'un ocular Dobson en un moment donat (les dades generades són per a l'emplaçament de l'Observatori McDonald de Texas, i la data és el 14 de desembre de 2016).
Per a exportar la vista a un fitxer, feu clic al botó Exporta. L'exportació permet afegir marques als gràfics impresos com s'ha mostrat anteriorment i desar la imatge.